**María de Villota Comba**, nada en Madrid o 13 de xaneiro de 1980 e finada en Sevilla o 11 de outubro de 2013, foi unha piloto española de coches de carreiras. Era filla do expiloto de Fórmula 1 Emilio de Villota e irmá de Emilio de Villota Jr. quen do mesmo xeito que a súa irmá competiu na Formula Palmer Audi.

Carreira
--------

De Villota competiu na World Touring Car Championship e nas ADAC Procar Series. En agosto de 2009, asinou un contrato co Atlético de Madrid polo resto da tempada na Superleague Formula.

O 18 de agosto de 2011, o equipo Lotus Renault GP confirmou que De Villota fixera unha proba de debut na Fórmula 1 nun Renault R29 no circuíto Paul Ricard, e estaban en conversacións para conseguir un asento como piloto de probas na F1,. En decembro reiterou o seu desexo de traballar co equipo en 2011, engadindo que estaba en conversacións avanzadas para o papel de terceiro piloto.

O 7 de marzo de 2012, anunciouse que María de Villota uniuse a Marussia F1 Team como piloto de probas, coa oportunidade de probar o coche de F1 a finais de ano.

O 3 de xullo de 2012 sufriu un grave accidente no aeródromo de Duxford (Cambridgeshire, Reino Unido) mentres realizaba unhas probas de aerodinámica para o seu equipo. A súa vida chegou a correr serio perigo, pero tras unha rápida intervención dos servizos de urxencia estabilizóuselle. Desafortunadamente, a causa do accidente, María perdeu o ollo dereito. O accidente tivo lugar por un sistema que teñen os coches de F1. Cando o motor alcanza un nivel de revolucións baixo, o sistema aumenta as revolucións ao 50% da potencia actual. O accidente ocorreu cando o coche de María estaba ao ralentí e chocou contra un tráiler aparcado a pé de pista e coa rampla a media altura o que fixo que o accidente fóra de maior gravidade. Pouco máis dun ano despois do accidente é atopada morta nun hotel de Sevilla, días antes de pronunciar unha conferencia e de presentar o seu libro *La vida es un regalo*.

Palmarés
--------

### Superleague Formula

#### 2009

**Nota:** As carreiras en **negra** indican *pole position*. As carreiras en *cursiva* indican volta rápida.

| Ano | Club | Equipo | 1 | 2 | 3 | 4 | 5 | 6 | Posición | Puntos |
| --- | --- | --- | --- | --- | --- | --- | --- | --- | --- | --- |
| 2009 | Atlético Madrid | Alan Docking Racing | MAG | ZOL | DON | EST | MOZ | JAR | 15º | 202 |
|  |  |  |  |  |  | 14 | 13 | 14 | 10 | 17 | 7 |

#### 2009 Super Final Results

* Os puntos dos resultados da Super Final en 2009 non contaban para o campionato principal.

| Ano | Club | 1 | 2 | 3 | 4 | 5 | 6 |
| --- | --- | --- | --- | --- | --- | --- | --- |
| 2009 | **Atlético MadridAlan Docking Racing** | MAG | ZOL | DON | ESTNSC | MOZN/A | JARNSC |

Notas
-----

1. ↑  F1: Female Driver De Villota In Talks For F1 Test Seat Arquivado 12 de novembro de 2012 en Wayback Machine. Speed.com. Posted August 19, 2011. GMM Newswire.
2. ↑  Weeks, James (1 December 2011). "De Villota aiming for Lotus Renault third driver role in 2012". *motorstv.com* (Motors TV). Consultado o 1 December 2011.
3. ↑  "Spaniard Maria de Villota joins our test driver programme". Marussia F1 Team. 7 March 2012. Arquivado dende o orixinal o 09 de marzo de 2012. Consultado o 9 March 2012.
4. ↑  "Maria de Villota joins Marussia F1 team as test driver for the 2012 season". Autosport. 7 March 2012. Consultado o 9 March 2012.
5. ↑  "María de Villota, intervenida de una fractura de cráneo tras su grave accidente en Duxford", rtve.es *(en castelán)*.
6. ↑  "Aparece morta a ex piloto María de Villota". *De luns a venres*. 11 de outubro de 2013. Arquivado dende o orixinal o 11 de outubro de 2013. Consultado o 11 de outubro de 2013.

Véxase tamén
------------

### Ligazóns externas

* Páxina web oficial
* Career statistics from Driver Database

|  |  |
| --- | --- |
| Control de autoridades | 
* Wd: Q236914
* WorldCat
* VIAF: 308698672
* BNE: XX5337634
* ISNI: 0000000434326260
* PTBNP: 1571943
* DriverDB: maria-de-villota
* RacingReference: Maria\_de\_Villota

 |